Crna Gora

Adresa: IV proleterske brigade broj 19

81000 Podgorica, Crna Gora

tel: +382 20 446 314

tel: +382 20 446 227

Ministarstvo turizma

Podgorica, 12.05.2025. godine Broj: 01-330/25-207/6

U skladu sa Zaključkom Vlade Crne Gore broj: broj: 11-011/25-1430/4 od 08. maja 2025.godine Ministarstvo turizma objavljuje:

**J A V N I P O Z I V**

za podnošenje zahtjeva za dobijanje podrške za projekte iz oblasti turizma za 2025. godinu

**MJERA II – UNAPREĐENJE PONUDE I PODIZANJE KVALITETA USLUGA U RURALNOM TURIZMU**

1. **Predmet podrške:** poboljšanje uslova za razvoj ruralnog turizma kroz unapređenje kvaliteta nivoa ponude u seoskim domaćinstvima.
2. **Ukupan iznos sredstava:** 100.000,00 €
3. **Korisnici podrške:**

Privredna društva, druga pravna lica, preduzetnici i fizička lica pružaoci ugostiteljskih usluga u seoskom domaćinstvu koji ispunjavaju uslove za obavljanje te djelatnosti utvrđene Zakonom o turizmu i ugostiteljstvu ("Službeni list Crne Gore", br. 002/18, 004/18, 013/18, 025/19, 067/19, 076/20, 130/21).

**NAPOMENA**: Pravo učešća na Javni poziv imaju seoska domaćinstva koja su kategorisana do datuma objavljivanja Javnog poziva.

Na Javni poziv nemaju pravo učešća korisnici koji su dobili sredstva po osnovu Programa podsticajnih mjera u oblasti turizma za 2024. godinu. Domaćinstva koja su preko Eko fonda dobili sredstva za energetsku efikasnost nemaju pravo da apliciraju za sredstva za energetsku efikasnost u ovoj mjeri.

1. **Namjena sredstava:**

Sredstva se mogu koristiti za unapređenje i razvoj postojeće ponude kao i uvođenje nove ponude u ruralnom turizmu i to za:

* razvoj i unapređenje dodatnih sadržaja: sportsko - rekreativni sadržaji (rekviziti za košarku, mali fudbal, odbojku, sto za stoni tenis, biciklizam, mini golf, spa kutak i dr. );
* dvorišni mobilijar (roštilj, sač, nadstrešnica, klupe za sjedenje, ljuljaške, sadržaji za djecu);
* papirnu / kartonsku ambalažu za pakovanje sertifikovanih domaćih proizvoda, uređivanje izložbenog-prodajnog prostora namijenjenog za sertifikovane domaće proizvode;
* uređenje prostora za prezentaciju starih zanata;
* tekuće održavanje i čistoća (sistemi za navodnjavanje, osvjetljenje dvorišta, popravka/postavljanje i farbanje ograde, kapije);
* stvaranje preduslova za pružanje usluga osobama sa invaliditetom;
* primjenu principa zelene tranzicije (mjere za smanjenje i selektovanje otpada-kompostiranje, smanjenje utroška vode (tuševi i slavine sa štednim mlaznicama, sakupljanje kišnice, reciklaža sive vode), sertifikat za odgovorno, ekološko poslovanje – npr. oznake Good Travel Seal, Eco label i sl.);
* povećanje energetske efikasnosti i korišćenje obnovljivih izvora energije - solarni sistemi manje i veće snage (punjenje telefona, sijalica, radio, TV i frižider); stavljanje izolacije (zidova, krova, podova) na kuće, promjena stolarije (zamjena prozora i vrata, termoizolaciona stakla), efikasni sistemi grijanja i hlađenja (kondezacioni kotlovi, toplotne pumpe, podno grijanje, pametni termostati i senzori temperature);
* uvođenje digitalnih alata u cilju poboljšanja poslovanja seoskog domaćinstva (sredstva se mogu koristiti za nabavku potrebne hardverske opreme - obezbeđivanje pristupa brzom internetu u ruralnim područjima-ruteri i pojačivači internet signala);
* unapređenje tradicionalnog i autentičnog ambijenta u domaćinstvu (korišćenje tradicionalnih materijala poput drveta, kamena i dr.), poštujući običaje, kulturu i tradiciju predjela u kom se domaćinstvo nalazi;
* adaptacija domaćinstva u gabaritima za koje važi odobrenje za obavljanje ugostiteljske djelatnosti - vrste seosko domaćinstvo;
* podizanje nivoa kvaliteta usluga i opremljenosti u postojećim kapacitetima (npr.opremanje kuhinje, kupatila, smještajnih jedinica);
* i druge opravdane troškove, u skladu sa ocjenom Komisije.
1. **Sredstva se ne mogu koristiti za:**
* kupovinu nekretnine;
* troškove redovnog poslovanja (plate, pokriće gubitaka, poreze i doprinose, otplatu kredita ili bilo koje druge obaveze, izradu studija, elaborata, projektne i druge dokumentacije i sl.);
* iznajmljivanje i kupovinu vozila;
* aktivnosti koje nisu u skladu sa pejzažom ili doprinose narušavanju životne sredine;
* ostale troškove koji se ne odnose na planirane investicije.
1. **Rok realizacije**

Rok realizacije projekata je najkasnije do 01.09.2025. godine.

1. **Iznos podrške i prihvatljivost troškova:**

Maksimalan iznos podrške, koji se može odobriti je do 80% ukupne vrijednosti investicije, odnosno, maksimalan iznos podrške je 6.000 €.

Korisnik podrške je u obavezi da obezbijedi preostali iznos sredstava.

Korisnik podrške ne može kao svoje učešće u sufinansiranju investicije prikazati:

* sredstva koja su investirana u periodu do 31. decembra 2024. godine, i/ili
* sredstva koja se planiraju investirati u periodu nakon realizacije prihvaćene investicije.

Korisniku podrške sredstva će se uplatiti u dvije tranše i to:

I tranša nakon dostavljanja profakture/ugovora (ovo se odnosi samo na ugovore sa pravnim licima) na iznos do 50% odobrenih sredstava, obaveza korisnika sredstava je da nakon uplate u što kraćem roku dostavi fiskalizovanu fakturu na isti iznos kao sa profakture uz finansijski izvještaj o utrošku uplaćenih sredstava;

II tranša, odnosno preostala odobrena sredstva će biti uplaćena nakon realizacije projekta, po dostavi konačnog finansijskog izvještaja, dokaza o namjenskom trošenju odobrenih sredstava i sopstvenih sredstava koja je obezbijedio korisnik nezavisno od izvora finansiranja.

**8. Potrebna dokumentacija:**

Uz zahtjev podnosilac dostavlja sledeću dokumentaciju:

1. Finansijski plan sa precizno obrazloženim stavkama (predračun/ima) koje se odnose na visinu ukupne investicije, visinu iznosa sopstvenih i visinu traženih sredstava;
2. Rješenje o odobrenju za obavljanje ugostiteljske djelatnosti - vrste seosko domaćinstvo;
3. Rješenje o kategorizaciji ugostiteljskog objekta;
4. Potvrda izdata od strane Poreske uprave da seosko domaćinstvo evidentira promet u skladu sa Zakonom o fiskalizaciji u prometu proizvoda i usluga;
5. Dokaz izdat od nadležnog organa o ostvarenom prometu (broju noćenja) za prethodnu godinu 2024. godinu osim za domaćinstva koja su registrovana u 2025. godini;
6. Dokaz izdat od nadležnog poreskog organa o izmirenim poreskim obavezama za pružanje usluga u seoskom domaćinstvu, osim za domaćinstva koja su se registrovala u 2025. godini;
7. Dokaz o dobijenim sredstvima od strane državnih/opštinskih organa/institucija za tekuću i protekle tri godine (kopije ugovora);
8. Ovjerenu izjavu da će seosko domaćinstvo pružati usluge minimum 3 godine od dana potpisivanja ugovora;
9. Ovjerenu izjavu kojom korisnik sredstava navodi, pod punom materijalnom i krivičnom odgovornošću, da su svi navedeni podaci u zahtjevu tačni;
10. Ukoliko se radi o nabavci papirne/kartonske ambalaže ili izlaganju domaćih proizvoda u izložbenom prostoru, neophodno je dostaviti rješenje / sertifikate od nadležnih institucija;
11. Fotografiju objekta sa kratkim opisom o planiranoj investiciji;
12. Potpisana i pečatirana cjenovna ponuda, predmjer i predračun za planiranu investiciju koja će biti predmet odobravanja.

**9. Način podnošenja zahtjeva i dokumentacije**

Potencijalni korisnici podrške prijavljuju na Javni poziv podnoseći Zahtjev za dodjelu sredstava i u prilogu dostavljaju traženu dokumentaciju.

Zahtjev sa pratećom dokumentacijom se dostavlja na adresu *Ministarstvo turizma IV Proleterske brigade br.19 81000 Podgorica,* direktno na arhivi Ministarstva, svakog radnog dana do 13h, ili putem pošte sa istaknutim pečatom, datumom predaje zaključno sa dvadesetprvim danom i naznakom: **,,Prijava na Javni poziv za podnošenje zahtjeva za dobijanje podrške za unapređenje ponude** i **podizanje nivoa kvaliteta usluga u ruralnom turizmu“.** Na poleđini navesti podatke o podnosiocu sa adresom.

Potencijalni korisnik podrške može dostaviti samo jedan zahtjev.

**10. Neće se razmatrati zahtjevi:**

1. koji su podnijeti poslije isteka roka za podnošenje prijava;

**11. Odbijanje zahtjeva**

Odbiće se zahtjev čija dokumentacija nakon 7 dana od tražene dopune nije kompletirana u skladu sa Programom i Javnim pozivom;

**12.Kriterijumi za ocjenjivanje**

|  |  |  |
| --- | --- | --- |
|  | **Kriterijum** | **Broj bodova** |
| **1.** | **Vrsta proizvodnje u seoskom domaćinstvu:*** **poljoprivredna proizvodnja**
* **stočarstvo**
* **voćarstvo**
* **pčelarstvo**
* **ručna radinost**
* **zanatstvo**
* **ostalo**
 | Po 2 boda (ukoliko domaćinstvo ima više vrsta, uzima se srednja vrijednost) |
|  |
| **2.** | **Domaćinstva koja se nalaze u blizini nacionalnih parkova, duž panoramskih puteva i sl.****Domaćinstva koja se ne nalaze u blizini nacionalnih parkova, duž panoramskih puteva i sl.** | 1 bod3 boda |
| **3.** | **Ukoliko je nosilac seoskog domaćinstva mlađa/i od 40 godina.** | 3 boda |
| **4.** | **Podnosilac zahtjeva je dobijao sredstva od državnih / opštinskih organa / institucija;** **Podnosilac zahtjeva nije dobijao sredstva od državnih institucija/opštinskih organa/institucija.** | 1 bod3 boda |
| **5.** | **Ostvareni promet (broj noćenja) za 2023. godinu (rangiranje bodova od najvećeg do****najmanjeg broja ostvarenih noćenja).** | Maksimum 5 bodova |
| 6. | **Raznovrsnost ponude u seoskom domaćinstvu – kulinarski časovi, ruralne aktivnosti, jahanje konja, organizacija izleta, rekreacija, animacija gostiju i sl.**  | Za svaku aktivnost po 1 bod |  |
| 7. | **Geografski prioriteti** | Primorske OpštineGlavni grad/ Prijestonica Ostale opštine | 2 boda2 boda4 boda |
| **9.** | **Korisnik primjenjuje principe zelene tranzicije**  | Za svaki princip po 1 bod  |  |
| **10.** | **Korišćenje digitalnih alata u poslovanju (veb stranica, društvene mreže, profili na rezervacionim sistemima, elektronska prijava boravka turista)** | Za svaki alat po 1 bod |  |
| **11.** | **Pružanje usluge u tradicionalnom objektu u autentičnom stilu, poštujući pejzaž i uobičajeni stil gradnje ili uredjenje za predio u kom se nalazi.**  | Za svaku aktivnost po 1 bod |  |
| **12.** | **Kanali promocije (npr. facebook, instagram i dr.)** | Za svaku vrstu kanalapromocije po 1 bod |  |
| **13** | **Sertifikati kvaliteta:*** **Međunarodni sertifikat**
* **Domaći sertifikat**
 | 32 |  |

**13. Rangiranje**

Sredstva će se odobravati projektima prema bodovnoj listi od najvećeg broja ka najmanjem, do krajnje raspodjele ukupnog iznosa raspoloživih sredstava namijenjenih za Mjeru Programa. Ukoliko posljednje rangirani projekat prelazi ukupan iznos od 100.000€, isti može dobiti samo dio zahtijevanih sredstava (projekat će se podržati samo do iznosa koji ne prelazi ukupan budžet Mjere).

**14. Objava Javnog poziva**

Javni poziv za podnošenje zahtjeva za dobijanje podrške za projekte iz oblasti turizma za 2025. godinu - **Mjera II:** **Unapređenje ponude** i **podizanje nivoa kvaliteta usluga u ruralnom turizmu** objavljuje se na internet stranici Ministarstva turizma, a obavještenje o javnom pozivu u jednom štampanom mediju.

Ukoliko se Javni poziv ne realizuje, Ministarstvo nema obavezu da vrši njegovo ponovno objavljivanje.

**15. Rok za podnošenje prijava**

Rok za podnošenje prijave je 21 dan od dana objavljivanja Javnog poziva.

**16. Postupak odlučivanja**

Ocjena ispunjenosti kriterijuma po ovom Javnom pozivu je u nadležnosti Komisije koju formira Ministar turizma. Komisija ima zadatak da utvrdi ispunjenost uslova definisanih javnim pozivom, izvrši bodovanje, utvrdi rang listu i predlog odluke o odabiru projekta i dodjeli sredstava i odbijenim zahtjevima u slučaju neispunjavanja propisanih uslova i o svim preduzetim radnjama sačinajva Zapisnik. Odluku o dodjeli sredstava na osnovu rang liste donosi Ministar.

**17. Rok za donošenje odluke**

Odluka o odabiru projekta i dodjeli sredstava i odbijenim zahtjevima donijeće se najkasnije u roku od 30 dana od isteka roka za prijavu na javni poziv.

**18. Lista korisnika kojima su odobrena sredstva**

Odluka sa listom korisnika kojima su odobrena sredstva i iznosom dodijeljenih sredstava po korisniku i odbijenim zahtjevima biće objavljena na internet stranici Ministarstva turizma u roku od 5 dana od dana donošenja odluke o odabiru projekata i dodjeli sredstava <https://www.gov.me/mt> .

**19. Rok za potpisivanje ugovora**

Ministarstvo će sa odabranim korisnicima potpisati ugovor o međusobnim pravima i obavezama potpisnika, najkasnije u roku od 15 dana od dana donošenja Odluke o odabiru projekata i dodjeli sredstava.

**20. Nadzor**

Komisija obavlja nadzor nad namjenskim korišćenjem odobrenih sredstava uvidom u dokumentaciju koju korisnik sredstava dostavlja u ugovorenom roku i Komisija sačinjava Zapisnik.

Korisnik sredstava je dužan da dostavi narativni i finansijski izvještaj o namjenskom korišćenju svih utrošenih sredstava, uključujući sredstva uložena od strane korisnika i/ili drugih partnera i dobijenih sredstava od Ministarstva, sa pratećom dokumentacijom (kopije računa, fotografije, dokaz o izvršenom plaćanju i drugu dokumentaciju shodno ugovoru) u roku od 20 dana od dana realizacije projekta.

**21. Pravo i obaveze korisnika**

Korisnik je u obavezi da:

- Sredstva iskoristi namjenski;

- Ministarstvu dostavi, najkasnije u roku od 20 dana od dana realizacije projekta, narativni izvještaj o realizaciji projekta (ostvareni rezultati, fotografije, efekti, kopije fiskalnih računa izdatih u periodu od raspisivanja Javnog poziva i sl.) i finansijski izvještaj o namjenskom korišćenju sredstava (svih utrošenih sredstava uključujući sredstva uložena od strane korisnika i/ili drugih partnera) sa pratećom dokumentacijom koja potvrđuje navode u izvještaju u dijelu sredstava dodijeljenih kroz Program podsticajnih mjera (kopije računa, dokaz o izvršenom plaćanju i ugovora za troškove i drugu dokumentaciju shodno ugovoru);

- Na zahtjev Ministarstva dostavi dodatna pojašnjenja i/ili dokaze;

- Realizuje i eventualne druge obaveze definisane ugovorom.

*Ministarstvo turizma može izvršiti preraspodjelu sredstava koja nijesu dodijeljena po osnovu raspisanog Javnog poziva, a u okviru Mjera predvidjenih Programom podsticajnih mjera.*

**Javni poziv je objavljen dana 12.05.2025. godine**

Kontakt, mail: anka.kujovic@mt.gov.me, nebojsa.rackovic@mt.gov.me,

***Prilog: Obrazac zahtjeva***

***PRILOG 1***

|  |  |
| --- | --- |
| ***FINANSIJSKI IZVJEŠTAJ o realizaciji manifestacije/festivala*** |  |
| ***Red. Br.*** | ***Naziv dobavljača/ugovorne strane*** | ***Broj i datum ugovora/fakture*** | ***Iznos*** | ***Dokaz o plaćanju (Broj Izvoda /*** ***Nalog blagajne / Uplatnica****/SWIFT)* |
|  |  |  |  |  |
|  |  |  |  |  |
|  |  |  |  |  |

***Napomena:***

*Potrebno je sve Ugovore i fakture navesti, i svaku fakturu/ugovor numerisati unosom broja svojeručno, a u skladu sa rednim brojem u ovoj tabeli.*

*Izvodi i druge potvrde o izvršenim plaćanjima moraju postojati za sva plaćanja, i biti spojeni sa odgovarajućom fakturom/računom/potvrdom o plaćanju. Ukoliko ne postoji dokaz o plaćanju, trošak neće biti prihvatljiv.Ukoliko dio troškova pokriva sponzor, potrebno je dostaviti ugovor o sponzorstvu ili dopis od institucije/organizacije koja potvrđuje da je pokrila dio troškova manifestacije*